CELEX: 62018CN0116
Language: bg
Date: 2018-02-14 00:00:00
Title: Дело C-116/18: Иск, предявен на 14 февруари 2018 г. — Европейска комисия/Румъния

23.4.2018   
            
            
               BG
            
            
               Официален вестник на Европейския съюз
            
            
               C 142/36
            
         Иск, предявен на 14 февруари 2018 г. — Европейска комисия/Румъния
   (Дело C-116/18)
   (2018/C 142/47)
   Език на производството: румънски
   
      Страни
   
   
      Ищец: Европейска комисия (представители: J. Samnadda, L. Nicolae şi G. von Rintelen)
   
      Ответник: Румъния
   
      Искания на ищеца
   
   
               —
            
            
               да установи, че като не е приела до 10 април 2016 г. законовите разпоредби и административните актове, необходими за постигане на съответствие с Директива 2014/26/ЕС на Европейския парламент и на Съвета от 26 февруари 2014 година относно колективното управление на авторското право и сродните му права и многотериториалното лицензиране на правата върху музикални произведения за използване онлайн на вътрешния пазар (1), или, във всички случаи, като не е уведомила Комисията за приемането на такива мерки, Румъния е нарушила задълженията, които произтичат за нея от член 43, параграф1 от тази директива;
            
         
               —
            
            
               да задължи Румъния, в съответствие с разпоредбите на член 260, алинея 3 от ДФЕС, да заплати периодична имуществена санкция за всеки ден забава за нарушаване на задължението й да уведоми за мерките за транспониране на Директива 2014/26/ЕС в размер от 42 377,60 евро на ден считано от деня на произнасяне на съдебното решение по това дело;
            
         
               —
            
            
               да осъди Румъния да заплати съдебните разноски.
            
         
      Основания и основни доводи
   
   В съответствие с член 43, параграф 1 от Директива 2014/26/ЕС държавите-членки имат задължението да приемат и да въведат в сила законовите и административните разпоредби, необходими за постигане на съответствие с тази директива, не по-късно от 10 април 2016 г., както и незабавно да съобщят за тези мерки на Комисията. Следователно задължение на държавите членки е да приемат необходимите мерки за транспониране на дадена директива в националното право в сроковете, определени в тази директива, и да уведомят Комисията за тези мерки.
   Комисията предлага също така да се наложи на Румъния периодична имуществена санкция за всеки ден забава за нарушаване на задължението й да уведоми за мерките за транспониране на Директива 2014/26/UE в размер от 42 377,60 евро на ден, считано от деня на произнасяне на съдебното решение по настоящото дело. Размерът на тази санкция е изчислен с отчитане на тежестта на нарушението, на неговата продължителност, както и на необходимостта да се осигури възпиращият ефект на периодичната имуществена санкция, съобразно с платежоспособността на тази държава членка.
   Срокът за транспониране на директивата във вътрешното право е изтекъл на 10 април 2016 г.
   
      (1)  ОВ 2014 L 84, стр 72.